Vier dood, 15 beseer in gru-ongelukVier dood, vyftien beseer in gru-ongeluk in Mpumalanga (Foto: ER24) Vier mense is dood en vyftien ander beseer in ŉ botsing tussen ŉ motor en ŉ minibustaxi op die R555 buite Verena in Mpumalanga. Werner Vermaak, ER24-woordvoerder, sê die ongeluk het Maandagmiddag plaasgevind. Volgens Vermaak is twee insittendes van die motor en twee insittendes van die minibustaxi op die toneel dood verklaar. Volgens hom het die 15 beseerdes in die taxi slegs matige beserings opgedoen. “Die oorgrote meerderheid van die insittendes was in die wrak vasgekeer, en moes deur plaaslike reddingsdienste bevry word. Toe hulle uit die wrak bevry is, het paramedici hulle ondersoek en behandel,” sê hy. Die beseerdes is na ŉ hospitaal vervoer vir verdere mediese behandeling. Die presiese oorsaak van die ongeluk is nie in dié stadium bekend nie. Die saak word deur die polisie ondersoek. Vier dood, vyftien beseer in gru-ongeluk in Mpumalanga (Foto: ER24)